করোনা ভাইরাস: বাংলাদেশে টানা চারদিন দৈনিক শনাক্ত দুই হাজারের বেশি
বাংলদেশে নতুন করে ২ হাজার ৪২৩ জনের মধ্যে করোনাভাইরাস শনাক্ত হয়েছে। গত ২৪ ঘণ্টায় মারা গেছে ৩৫ জন।
এনিয়ে বাংলাদেশে মোট কোভিড-১৯ আক্রান্ত রোগীর সংখ্যা দাঁড়ালো ৫৭ হাজার ৫৬৩ জন। আর কোভিড-১৯ আক্রান্ত হয়ে বাংলাদেশে মোট মারা গেছেন ৭৮১ জন।
গত ২৪ ঘণ্টায় ১২ হাজার ৬৯৪টি নমুনা পরীক্ষা করে এসব তথ্য জানা যায় বলে নিয়মিত স্বাস্থ্য বুলেটিনে জানান স্বাস্থ্য অধিদপ্তরের অতিরিক্ত মহাপরিচালক নাসিমা সুলতানা।
জুন মাস শুরু হওয়ার পর একদিনেও শনাক্তের সংখ্যা দুই হাজারের নিচে নামেনি বাংলাদেশে। ত্রিশের বেশি মানুষ মারা যাচ্ছে টানা তিন দিন ধরে।
নতুন করে মারা যাওয়া ৩২ জনের মধ্যে ২৯ জনই পুরুষ। যারা মারা গেছেন তাদের মধ্যে ২৫ জনের বয়স ৫১ থেকে ৭০ এর মধ্যে।
এই ৩৬ জনের ২২ জন বাড়িতে মারা যান, ১২ জন হাসপাতালে মারা যান এবং একজনকে মৃত্যুর পর হাসপাতালে আনা হয়।
নাসিমা সুলতানা বলেন, দীর্ঘদিন ঘরে থাকার পরও পরিবারের বয়স্কদের মধ্যে কেউ কেউ করোনাভাইরাস আক্রান্ত হচ্ছেন। এ কারণে পরিবারের বয়স্ক সদস্যদের সাথে মাস্ক পড়ে এবং স্বাস্থ্যবিধি মেনে মেলামেশা করার পরামর্শ দেন তিনি।
গতকালের মত আজও ৫০টি পরীক্ষাগারের তথ্য বিশ্লেষণ করে উপস্থাপন করা হয় স্বাস্থ্য বুলেটিনে।
কোয়ারেন্টিন ও আইসোলেশনের যে ব্যাখ্যা দেয়া হচ্ছে বাংলাদেশে
করোনাভাইরাস ঠেকাতে যে সাতটি বিষয় মনে রাখবেন
টাকা-পয়সা কি ভাইরাস ছড়ানোর মাধ্যম?
করোনাভাইরাস: বাংলাদেশে সংক্রমণ চূড়ায় পৌঁছাবে কবে?

বাংলদেশে নতুন করে ২ হাজার ৪২৩ জনের মধ্যে করোনাভাইরাস শনাক্ত হয়েছে। গত ২৪ ঘণ্টায় মারা গেছে ৩৫ জন।